Diaes eo antreal da vat e - barzh bed Tschaï e penn kentañ , abalamour d ' ar gouennoù niverus - mat zo warnañ ha d ' an doare ma vezont kinniget : holl war un dro , koulz lavaret ! A - vuzul ma vever traoù ganto ( ha kannoù a vije ) en em santer emellet gwelloc ' h - gwellañ . Plijus e krog da vezañ da vat pa zeu a - wel ar soñj kreiz : an holl dud zo war Tschaï , pe vijent stag ouzh ur ouenn pe ouzh eben , zo o tont eus an Douar , pell , pell ' zo , laeret pe skrapet int bet a - ziwarnañ evit dont da sklaved war ar blanedenn Tschaï ; ne chom takenn eñvor ebet a gement - se dezho avat . Eeün em eus kavet an darvoudoù alies . Da skouer , p ' en em gav an haroz e penn ur gêr a grog da sivilizaat ha da urzhiañ evel pa vije o kas ur c ' hoari video … pe ur skouer all , pa ginnig ar skrivagner n ' eus nemet roue kêr ' nije droed da wallañ ha da laerezh ha pa laosk dres an haroz he mignonez koant - meurbet hec ' h - unan … servijout a ra diouzhtu ar reolenn gent ! Ne z ' a ket gwall zon studiadenn an tudennoù na darvoudoù ' zo eus an itrik … Koulskoude eo dedennus dre vras , hag al lusk nerzhus ha buan ne laosk ket amzer da enoeiñ . Lennet e vez an heuliad pevar romant - se gant kalz a zudi peogwir eo bev ha leun a zilammadennoù . Buan e tisoñjer ar skritur eeun , an darvoudoù braskontet , evit en em stagañ da vat ouzh planedenn an haroz louarn - kenañ - se , hag ouzh e gest : distreiñ d ' e blanedenn - zouar genidik . Echuiñ a ra ar c ' helc ' hiad dres d ' ar mare ma kav tu da zizouarañ war - zu an Douar gant un dornad mignoned . N ' eus ket kalz tra da dennañ eus seurt lennadenn estreget un toullad eurvezhioù dudi , evel pa vijer oc ' h heuliañ er gêr un heuliad tele gwallzedennus … met n ' eo ket fall dija ! Klask a rin lenn levrioù all gant Jack Vance eta .